Thrasymachos

Thrasymachos (5. sajand eKr) oli vanakreeka sofist ja reetor, kes oli pärit Chalkedoni linnast Bosporuse kaldal, kuid sai  kuulsaks Ateenas.

Thrasymachos on tuntud kõnemehenaPlaton, "Phaidros" 266c, kuid eelkõige retoorikateooria arendajana.Aristoteles, "Sofistide ümberlükkamised" 183b22–34 Tema kõnestilistilisi võtteid kajastab muuhulgas Aristoteles oma "Retoorikas".Aristoteles, "Retoorika" II raamat, 23. peatükk 1400b17–23 ja III raamat, 11. peatükk  1413a5–10 Thrasymachose kõnestiilist on säilinud üks pikem, tõenäoliselt ehtne fragment Halikarnassose Dionysiose Demosthenest käsitlevas traktaadis.Dionysios Halikarnassosest, "Demosthenese imetlusväärsest stiilist" 3. peatükk, read 1–55

Thrasymachose nimi on tuntud eelkõige tema rolli tõttu Platoni "Riigi" esimeses raamatus, kus ta oponeerib Sokratese õiglusekäsitlusele, väites, et õiglus on tugevama kasuPlaton, "Riik" I raamat 338c ja et piisavalt ulatuslik ebaõiglus on õiglusest tugevam, vabam ning valitsevamPlaton, "Riik" I raamat 344c. Allikate vähesuse tõttu pole selge, kas Thrasymachos tegelikult pooldas neid väiteid. Võib aga oletada, et tema võitluslik kõnestiil "Riigis" on seotud tema nime tähendusega vanakreeka keeles – 'lahingus (μάχη) julge (θρασύς)'.

Viited

Kategooria:Vanakreeka filosoofid
Kategooria:5. sajand eKr
Kategooria:Sofistid